Bucureşti 03.09.1997 

Nr. 443

Comisia pentru buget, 

finanţe şi bănci
AVIZ

	
	asupra propunerii legislative pentru modificarea şi completarea Legii nr.41 din 17 iunie 1994 privind organizarea şi funcţionarea Societăţii Române de Radiodifuziune şi a Societăţii Române de Televiziune
	


Cu adresa nr. 100  din 23 iunie 1997, Biroul Permanent, conform art. 86   din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu propunerea legislativă pentru modificarea şi completarea Legii nr.41 din 17 iunie 1994 privind organizarea şi funcţionarea Societăţii Române de Radiodifuziune şi a Societăţii Române de Televiziune. 

In urma examinării, în şedinţa din data de 03.09.1997, Comisia pentru buget, finanţe şi bănci, cu majoritate de voturi, a hotărît să avizeze favorabil propunerea legislativă, cu următoarele amendamente:

- Pct.35 art.52 alin.1 să fie completat, astfel: “Controlul parlamentar asupra Societăţii Române de Radiodifuziune şi Societăţii Române de Televiziune se realizează prin comisiile pentru cultură, arte, mijloace de informare în masă ale Senatului şi Camerei Deputaţilor iar pentru execuţia activităţii financiare împreună cu comisiile de buget, finanţe şi bănci ale Senatului şi Camerei Deputaţilor”.

- Pct.35 art.52 alin.2, Se completează după cum urmează:”Consiliul de administraţie al Societăţii Române de Televiziune, respectiv cel al Societăţii Române de Radiodifuziune prezintă comisiilor menţionate la alineatul precedent, anual şi ori de câte ori acestea hotărăsc rapoarte asupra activităţii desfăşurate în anul precedent şi cu privire la programul de activitate pentru anul în curs.

